**TEHNIŠKI DAN (3. p): OD PŠENIČKE DO POTIČKE**

V soboto, **2. 2. 2019**, smo v 3. p izvedli tehniški dan. Z učenci smo naprej obnovili znanje o žitih in njihovi predelavi ter si ogledali in otipali različna zrna žit ter moke. Nato smo sestavili jedilnik s predjedjo, glavno jedjo in sladico. Vse jedi so bile iz pridelkov različnih žit (največ iz ajde). Za predjed so pripravili ajdovo kašo s kislo smetano in ajdovo kašo z zeljem, za glavno jed mlečno proseno kašo ter ajdove žgance z ocvirki, za sladico pa ajdove palačinke s marmelado in čokolado. Učenci so pri pripravi uživali in pokazali vse svoje kuharske veščine, vmes pa tudi zaplesali. Na koncu so pripravili mizo, kamor so postavili vse jedi in jih preizkusili. Povabili so tudi ostale učence šole na ogled in preizkušanje.

Zapisala: Maja Salamon

Foto: Maja Salamon

























